Allah's Kanañ

Allah's kanañ a oa ur strollad brezhonegerien yaouank etre 15 ha 30 bloaz hag a gane tonioù relijiel "a capella", en ur seniñ taboulinoù. E 2008 e oa bet embannet o fladenn gentañ : Douar Santel, ha warni e kaver kantikoù hengounel ha nevez eus Breizh ha tonioù nevez-savet, en o zouez tonioù afrikan hag aziatek lakaet e brezhoneg.

Savet e oa bet al laz-kanañ e-pad un droiad pirc'hirinañ en Douar Santel e miz Eost 2004. C’hoant o doe da c’hoari gant ar gerioù: “al laz-kana" / "Allah’s kanañ”. Kemeret a rejont perzh ivez e Kanomp Breizh, kevread al lazoù-kanañ e Breizh.

E miz Kerzu 2014 o doa kanet evit ar wech diwezhañ.

 Pladennrolladur 
Div bladenn a zo bet embannet gant Allah's Kanañ :

Douar Santel, e 2008
Kan-bale an Aviel
 O pegen braz karantez
 Aotrou o Aotrou
 Ar rozera
 Da Vari
 N'am eus nag aour nag arc'hant
 Va c'halon
 Reketoù Maria
 Jetsemani
 War hent ar groaz
 Meskaj
 Deut va Doue
 Tridal a ra

Frouez Nevez, e 2010

Rummad:kanerien Breizh
Rummad:Lazoù-kanañ Breizh